als_Latn dik_Latn sag_Latn
Fushë Kosovë, 16 mars 2015 – Dy persona janë lënduar në një aksident trafiku që ka ndodhur në rrugën Prishtinë – Fushë Kosovë ku është përfshirë një veturë, marka e së cilës ende nuk është bërë e ditur, si dhe një motokultivator.
Ngjarja ka ndodhur rreth orës 19 e 30 minuta dhe ende nuk ka ndonjë konfirmim zyrtar nga policia, raporton Koha.net.
Dëshmitarë nga vendi i ngjarjes i kanë thënë portalit Koha.net se kolonat e makinave janë shumë të gjata.
Është ky aksidenti i dytë nga dita e djeshme në këtë aks rrugor. Pak pas mesnatës së ditës së djeshme, në afërsi të shkollës fillore “Mihail Grameno” në Fushë Kosovë, ka ndodhur një aksident komunikacioni, me ç’rast, tre persona mbetën të lënduar.
als_Latn als_Latn als_Latn als_Latn